कांग्रेस अध्यक्ष पद के लिए आज शाम हो सकती है राहुल की ताजपोशी - The Siasat Daily
कांग्रेस अध्यक्ष पद के लिए आज शाम हो सकती है राहुल की ताजपोशी
December 4, 2017, 4:39 PM IST Khaas Khabar
नई दिल्ली: कांग्रेस अध्यक्ष पद के लिए आज राहुल गाँधी द्वारा नामांकन के बाद खबर आ रही है कि उन्हें आज शाम में ही कांग्रेस अध्यक्ष की गद्दी मिल सकती है। कांग्रेस अध्यक्ष पद के लिए अभी तक राहुल गांधी के अलावा किसी ने भी नामांकन दाखिल नहीं किया है।
बता दें कि नॉमिनेशन की आज आखिरी तारीख है, शाम पांच बजे तक कांग्रेस अध्यक्ष पद के लिए अगर कोई और नेता दावेदारी पेश नहीं करता है तो राहुल गांधी आज शाम ही पार्टी प्रमुख बन जायेंगे। किसी और नेता के नामांकन भरने की संभावना काफी कम है, ऐसे में उनका पार्टी अध्यक्ष बनना तय माना जा रहा है।
उधर पार्टी के केन्द्रीय निर्वाचन प्राधिकरण के अध्यक्ष मुल्लापल्ली रामचन्द्रन ने बताया है कि कांग्रेस अध्यक्ष पद के लिए रविवार तक किसी ने नामांकन पत्र दाखिल नहीं किया था। उनहोंने यह भी बताया कि नामांकन वापस लेने की अंतिम तिथि 11 दिसंबर है. जरूरत पड़ने पर 16 दिसंबर को मतदान होगा और इस स्थिति में वोटों की गिनती कर परिणाम की घोषणा 19 दिसंबर को की जाएगी।
Tags Congress Rahul Gandhi Rahul's coronation may be held this evening for Congress president
TNGOs Union Protest against Kathua rape case: https://t.co/UDbNa180Jd via @YouTube5 hours ago